Gaël Bigirimana

Gaël Bigirimana (; lahir 22 Oktober 1993) merupakan pemain bola sepak yang bermain untuk Newcastle United sebagai pemain tengah.

Dilahirkan di Burundi, Bigirimana berpindah ke United Kingdom dengan keluarganya sebagai pelarian pada tahun 2004 dan memilih untuk mewakili England di peringkat bawah-20 pada tahun 2013.

Karier kelab

Coventry City
Bigirimana dilahirkan di Bujumbura, Burundi tetapi berpindah ke United Kingdom dengan keluarganya sebagai pelarian pada tahun 2004, selepas tinggal di Uganda. Dia memulakan kariernya dengan menyertai akademi Coventry City.

Dia menadatangani perjanjian profesional pertamanya untuk kelab itu pada musim panas tahun 2011. Bigirimana membuat penampilan profesional pertamanya pada 8 Ogos 2011 ketika kekalahan 1–0 kepada Leicester City, bermain keseluruhan 90 minit. Pada 12 Mac 2012, Bigirimana memenangi anugerah Perantis Tahunan Liga Championship untuk musim 2011-12.

Newcastle United
Pada 6 Julai 2012, Bigirimana menyertai kelab Liga Perdana Inggeris, Newcastle United. Laman web United mengesahkan bahawa Bigirimana telah menandatangani kontrak lima tahun dengan yuran yang tidak didedahkan, dipercayai diantara £500,000 dan £1,000,000. Penampilan sulung kompetitifnya datang pada 23 Ogos 2012, ketika Newcastle seri 1–1 dengan kelab Greece, Atromitos, dalam perlawanan Kelayakan Keempat Liga Europa UEFA, sebelum membuat penampilan sulung Liga Perdana Inggeris di tempat sendiri pada 2 September 2012 ketika seri 1–1 dengan Aston Villa sebagai pemain gantian kepada Danny Simpson. Dia menjaringkan gol profesional pertamanya pada 3 Disember untuk melengkapkan kemenangan 3–0 ke atas Wigan Athletic selepas dua gol dari Demba Ba.

Rangers (pinjam)
Pada 2 Februari 2015, Bigirimana menyertai kelab Liga Championship Scotland, Rangers secara pinjaman sehingga akhir musim 2014–15.

Karier antarabangsa

Pada bulan April 2012, Bigirimana mengumumkan bahawa dia berminat untuk bermain untuk Rwanda di peringkat antarabangsa. Dia kemudiannya dipertimbangkan oleh Rwanda untuk peringkat kelayakan Kejohanan Belia Afrika 2013. Pada bulan Oktober, Bigirimana menyatakan dia telah menolak panggilan antarabangsa untuk Burundi kerana ketidakstabilan politik di negara itu.

Pada bulan Mei 2013, Bigirimana dipanggil ke skuad sementara England untuk Piala Dunia B-20 FIFA 2013. Pada 28 Mei 2013, dia dinamakan ke dalam skuad akhir oleh Peter Taylor. Dia membuat penampilan sulung pada 16 Jun, ketika kemenangan 3–0 ketika perlawanan pemanas badan menentang Uruguay.

Kehidupan peribadi
Bigirimana dilahirkan di Bujumbura kepada bapa dari Burundi dan emak dari Rwanda.

Statistik karier

Kelab

Kejayaan

Individu
Anugerah Perantis Championship Tahunan: 2011–12

Rujukan

Kelahiran 1993
Orang hidup
Orang dari Bujumbura
Pemain bola sepak Burundi
Pemain bola sepak Republik Demokratik Congo
Pemain bola sepak Inggeris
Pemain tengah (bola sepak)
Pemain Coventry City F.C.
Pemain Newcastle United F.C.
Pemain Rangers F.C.
Pemain Liga Perdana Inggeris
Pemain Liga Bola Sepak Inggeris
Pelarian di United Kingdom